Case ID: 1074551
Sentence 0: Məhkəmənin həmin hökmündən məhkum və onun müdafiəçisi tərəfindən apellyasiya şikayəti verilmiş, Naxçıvan Muxtar Respublikası Ali Məhkəməsinin Cinayət Kollegiyasının xx xxxxxxx 2019-cu il tarixli qərarı ilə (hakimlər: V.K.Quliyev (sədrlik edən), F.R.Məmmədov və M.D.Allahverdiyev) apellyasiya şikayəti təmin edilməmiş, Naxçıvan Muxtar Respublikası Ağır Cinayətlər Məhkəməsinin xx xxxxxxxx 2019-cu il tarixli hökmü dəyişdirilmədən saxlanılmışdır.İşin halları: Birinci instansiya məhkəməsinin hökmünə əsasən Məhkum maddi maraq üçün İran İslam Respublikasının xüsusi xidmət orqanlarının nəzarəti altında fəaliyyət göstərən və onların nümayəndələri olan “XXXXX” elmi araşdırmalar mərkəzində “XX” sahəsində təhqiqatla məşğul olan X1, İran İslam Respublikasının İnformasiya Təhlükəsizliyi Nazirliyinin “XXX” Urmiya strukturunun kadr əməkdaşı X6nin və X8 Korpusunun “X15” kəşfiyyat strukturunun əməkdaşı X5 tərəfindən maddi maraq zəminində məxfi əməkdaşlığa cəlb edilməklə, həmin orqandan və onların nümayəndələri tərəfindən aldığı tapşırıqlar əsasında xx xxxxxx 2016-cı ildən saxlanıldığı xx xxxxx 2019-cu il tarixədək olan müddətdə casusluq edərək Azərbaycan Respublikasının suverenliyi, ərazi toxunulmazlığı, dövlət təhlükəsizliyi və ya müdafiə qabiliyyəti zərərinə olaraq istifadə etmək üçün dövlət sirri təşkil edən kəşfiyyat, əks-kəşfiyyat fəaliyyətinin subyektləri olan Naxçıvan Muxtar Respublikasının Dövlət Təhlükəsizliyi Xidmətinin əməkdaşları, onların şəxsiyyətləri, vəzifələri, yaşayış yerləri barədə məlumatları, eyni zamanda Naxçıvan MR DTX-nin əməkdaşlarının Naxçıvan şəhərində yerləşən Fəxri Xiyabanda, Naxçıvan Muxtar Respublikasının Xarici Kəşfiyyat Xidmətinin inzibati binasının açılışı və digər tədbirlər zamanı çəkilmiş fotoşəkillərini “X36” qəzetinin foto arxivindən əldə edərək həmin fotoşəkilləri, KİV nümayəndəsi olmasından istifadə edərək hərbi hissələrə və dövlət sirri ilə işləyən təşkilatlara sərbəst formada daxil olmaqla aparıcı dövlət qəzetinin jurnalisti kimi lazımi dövlət sirri olan məlumatları sözçəkmə yolu ilə toplamış bu məlumatları İİR xüsusi xidmət orqanlarına və nümayəndələrinə yazılı və şifahi formada vermişdir.